EkBass/fiwiki-20250220-pages-articles huggingface dataset:
HMS Courageous (S50)

HMS Courageous (viirinumero S50) on Britannian kuninkaallisen laivaston vuosina 1971-1992 palveluksessa ollut Churchill-luokan ydinsukellusvene. Alus on nykyään museoaluksena. == Valmistus == Alus tilattiin Vickers Armstrongilta Barrow-in-Furnessista, missä köli laskettiin 15. kesäkuuta 1968. Alus laskettiin vesille 7. maaliskuuta 1970 ja valmistui 16. lokakuuta 1971.Gardiner, Robert s. 530 == Palvelus == Maaliskuussa 1975 aluksen miehistö havaitsi Välimerellä Neuvostoliiton laivaston Echo II -luokan sukellusveneen, jonka äänijälki talletettiin SOSUS järjestelmään ja vahvistettiin merivalvontakoneen nauhoituksella. Alus seurasi Echo II:sta kahdeksan merimailin etäisyydeltä kaikkiaan 320 merimailia keskinopeuden ollessa 10-15 solmua.Friedman 2021 s. 192 Falklandin sodan alkaessa alus oli kuivatelakallaFriedman 2021 s. 196. Alus poistettiin 1992 palveluksesta ja museoitiin. Se on nykyään museoaluksena Devonportin telakallaFriedman 2021 s. 335. == Lähteet == * * === Viitteet === Luokka:Churchill-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan Falklandin sodan sotalaivat Luokka:Yhdistyneen kuningaskunnan museolaivat Luokka:Yhdistyneen kuningaskunnan kylmän sodan sukellusveneet
Plymouth Superbird

Plymouth Superbird oli modifioitu versio Plymouth Road Runnerista. Siinä oli Hemi V8-moottori ja noin 420 hevosvoimaa. Sitä valmistettiin vuonna 1970 raporttien mukaan 1 935 kappaletta ja se oli tyyliltään muskeliauto. Siinä oli neljä vaihdetta ja se oli takavetoinen. Massaa oli noin 1 700 kg. == Tietoja == *426 Hemi V8 tai 440 V8 *Teho: lähemmäs 500 hv hemi *Massa: 1 740 kg *Huippunopeus: Noin 210 km/h *Kiihtyvyys: 0-100 km/h 4,8-5,8 s Superbird Luokka:1970-luvun autot
Kassaatio (prosessioikeus)

Kassaatio ( < 'peruuttaa') tarkoittaa muutoksenhakukeinoa, jossa tuomioistuimen antama tuomio tai päätös saatetaan ylemmän muutoksenhakutuomioistuimen eli ylioikeuden tutkittavaksi sillä perusteella, että tuomiossa on sovellettu lakia virheellisesti. Kassaatiotuomioistuin voi ainoastaan kumota alemman oikeuden antaman tuomion ja palauttaa asian takaisin sinne käsiteltäväksi mutta ei voi muuttaa tuomiota. Kassaatio ei ole käytössä Suomen tuomioistuinlaitoksessa, sillä Suomessa ylioikeudet (hovioikeudet) ja korkeimmat oikeudet (korkein oikeus ja korkein hallinto-oikeus) voivat muuttaa alemman oikeusasteen tuomioita harkintansa mukaan; myös hallinto-oikeudet voivat tietyissä tilanteissa muuttaa hallintoviranomaisten tekemiä päätöksiä. Poikkeuksen edellä mainitusta pääsäännöstä muodostavat kunnallis-, kirkollis- sekä aluevalitusmenettelyt, jotka ovat luonteeltaan laillisuusvalituksia, joita käsitellessään hallintotuomioistuin voi lähtökohtaisesti vain joko kumota (ja palauttaa) tai pitää voimassa viranomaisen päätöksen - kyse on siis kassatorisista muutoksenhakukeinoista. Kassaatio-oikeus on käytössä muun muassa Ranskassa (Cour de cassation), Belgiassa (Hof van Cassatie), Alankomaissa (Hoge Raad der Nederlanden), Liettuassa ja Virossa. == Lähteet == Luokka:Prosessioikeus
Se oli silloin, nyt on toisin

Se oli silloin, nyt on toisin (videona nimellä Asfalttiviidakko, That Was Then... This Is Now) on vuonna 1985 ensi-iltansa saanut draamaelokuva, joka perustuu S. E. Hintonin romaaniin Olimme kuin veljet. Elokuvan pääosia esittävät Emilio Estevez, Craig Sheffer, Larry B. Scott, Brooks Gardner, Matthew Dudley, Jill Schoelen, Kim Delaney, Barbara Babcock, Frank Howard ja Morgan Freeman. Elokuvan on ohjannut Christopher Cain. == Arvioita == Video- oppaassa vuodelta 1994 Bello Romano antoi elokuvalle kaksi tähteä viidestä, mikä vastaa sanallista arviota ”keskinkertainen”.”Asfalttiviidakko”, == Lähteet == == Aiheesta muualla == * * Luokka:Yhdysvaltalaiset draamaelokuvat Luokka:Vuoden 1985 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Christopher Cainin ohjaamat elokuvat
Kuikka (täsmennyssivu)

Kuikka voi tarkoittaa seuraavia: * kuikat (Gaviidae), lintuheimo ja sen ainoa suku (Gavia) * kuikka (Gavia arctica), kuikkien heimoon kuuluva lintulaji * Kuikka paikannimenä: ** Kuikka, kylä Soanlahdella Raja-Karjalassa ** Kuikka, kylä Jyväskylän pohjoisosassa * Kuikka-Koponen, savolainen silmänkääntäjä ja kansanparantaja * Kuikka, seuraavien suomalaisten henkilöiden sukunimi: ** Alli Vaittinen-Kuikka (1918–2006), sairaanhoitojohtaja, sosiaalineuvos ja kansanedustaja ** Arvo Kuikka (1924–2015), musiikkieverstiluutnantti ja sotilaskapellimestari ** Jukka Kuikka (s. 1947), toimittaja ** Jyrki Kuikka (1946–2011), sairaalafyysikko ja professori ** Markku Kuikka (s. 1950), pesäpalloilija ** Markus Kuikka (s. 1959), gamban- ja sellonsoittaja ** Martta Kuikka (1921–2005), runoilija ja itkuvirsien taitaja ** Milja Kuikka (s. 1984), pikajuoksija ** Natalia Kuikka (s. 1995), jalkapalloilija ** Sakari Kuikka (s. 1960), ympäristötieteilijä ja kalastusbiologian professori ** Seija Kuikka (s. 1958), lääkäri ja keskustalainen poliitikko ** Tiia Kuikka (s. 1994), kilpakävelijä * Kuikka, kuvitteellisia henkilöitä: ** Kiti Kuikka, tv- sarjassa Sydänjää ** Kuikka, hahmo sarjakuvassa Kuikka ja Vili (Quick & Flupke). Luokka:Sukunimet
Hullut hautajaiset

Hullut hautajaiset () on vuonna 2010 julkaistu Neil LaButen ohjaama komediaelokuva, joka on uusintaversio vuoden 2007 brittielokuvasta Arvoituksia arkussa. Pääosia esittävät muun muassa Peter Dinklage, Danny Glover, Regina Hall, Martin Lawrence ja James Marsden. Elokuva menestyi taloudellisesti kritiikistä huolimatta. ==Juoni== Sukulaiset kokoontuvat Aaronin ja Ryanin isän hautajaisiin perheen kotiin, jolloin suurin piirtein kaikki mahdollinen menee pieleen. Arkussa on väärä ruumis, yksi hautajaisvieraista on huumepöllyssä, yksi valiumia kauppaava diileri ja kun kaikki yrittävät selvitellä välejään samaan aikaan, on melkoinen soppa valmis. Paikalle ilmaantuu myös outo muukalainen, joka kiristää aluksi rahaa veljeksiltä ja lopulta joudutaan myös huumaamaan valiumilla. ==Näyttelijät== ==Lähteet== ==Aiheesta muualla== * Luokka:Yhdysvaltalaiset mustan komedian elokuvat Luokka:Vuoden 2010 yhdysvaltalaiset elokuvat Luokka:Yhdysvaltalaiset uudelleenfilmatisoinnit
USB-keskitin

USB-keskitin on lisälaite, jonka avulla saadaan lisättyä tietokoneen käytössä olevien USB-porttien määrää. USB-keskitin liitetään tietokoneen USB-porttiin, jolloin USB-keskittimessä oleviin lisäportteihin on kytkettävissä useampia USB-laitteita. USB-keskitin voi olla toteutettuna joko pienen sovittimen muodossa tai siten, että lisäportit ovat kaapelin päässä. Lisäksi USB- keskittimiä löytyy usein integroituna eri laitteisiin, kuten esimerkiksi näyttöihin. Joissain USB-keskittimissä on mahdollisuus käyttää erillistä virtalähdettä, mikäli siihen kytketyt USB-laitteet vaativat lisävirtaa. USB- keskittimistä käytetään myös nimityksiä USB-hubi ja USB-jakaja. == Lähteet == Luokka:Tietoliikenneprotokollat Luokka:Väylät ja liitännät de:Universal Serial Bus#USB-Hubs
Grand anglo-français blanc et noir

Grand anglo-français blanc et noir on ranskalainen metsästyskoirarotu, joka kuuluu englantilais-ranskalaisiin ajokoiriin. Nimi merkitsee suomennettuna "suuri valko-musta englantilais-ranskalainen ajokoira". Nykyisen populaation arvellaan olevan noin 2000 yksilöä, ja Ranskassa syntyy noin 200 pentua vuosittain.Standard: Grand Anglo- Français Blanc et Noir. Fédération Cynologique Internationale. Haettu 2.1.2021. == Ulkonäkö == Rotu vaikuttaa suurelta ja voimakkaalta. Korvat ovat keskipitkät ja riippuvat. Häntä on pitkä ja suora. Karvapeite on lyhyt ja tiheä. Väri on valkoinen, jossa on mustia alueita - mm. musta mantteli. Valkoisilla alueilla voi esiintyä mustaa tai sinertävää pilkutusta. Erittäin vaaleat tan-merkit näkyvät silmien yläpuolella, poskissa ja korvien alapuolella. Urosten säkäkorkeus on 65-72 cm, narttujen 62-68 cm. == Luonne ja käyttäytyminen == Grand anglo-français blanc et noir on erinomainen hirven ja kauriin metsästäjä, etenkin kosteassa tai pusikkoisessa maastossa. Sitä käytetään laumassa metsästämisessä hyvän hajuaistinsa vuoksi. Se kiintyy vahvasti ihmisiin ja on luonteeltaan ystävällinen. == Alkuperä == 1800-luvulla kookkaita ranskalaisia ajokoiria, kuten isogascognenajokoira ja gascogne-saintongenajokoira (tai mahdollisesti alkuperäinen saintongenajokoira), risteytettiin kaksiväristen englanninkettukoirien kanssa, jonka tuloksena syntyi ns. bâtard anglo- saintongeois eli "englantilais-saintongelainen sekarotuinen". Kuten muutkin suuret englantilais-ranskalaiset ajokoirat, myös valko-musta kuuluu ns. chien d'ordre -ryhmään eli koiriin, jotka ajavat itseään suurempaa riistaa: metsäkaurista, saksanhirveä ja villisikaa. == Lähteet == Luokka:FCI 6 Ajavat ja jäljestävät koirat Luokka:Ajokoirat Luokka:Ranskalaiset koirarodut
Haavansahajumi

Haavansahajumi (Xyletinus tremulicola) on puunkaivajiin kuuluva, uhanalainen ja Suomessa rauhoitettuFinlex kovakuoriainen. Se on yksi Suomen kansainvälisistä vastuulajeista. == Koko ja ulkonäkö == Haavansahajumi on noin 4 mm pitkä, mustanruskea, pitkänomainen kovakuoriainen. Ulkonäöltään se muistuttaa suuresti muita Xyletinus-suvun kovakuoriaisia, mutta eroaa näistä siinä, että laji elää ainoastaan haapojen kuorella. http://www.ymparisto.fi%2Fdownload.asp%3Fcontentid%3D120099%26lan%3DfiSY510 Luontodirektiivin kasvit ja selkärangattomat eläimet == Levinneisyys == Haavansahajumi kuvattiin tieteelle vuonna 1958 Pohjois-Ruotsista löytyneiden yksilöiden perusteella. Lajin tiedetään elävän koko maailmassa ainoastaan Suomessa ja Ruotsissa, mutta sitä tavattaneen myös Venäjällä. Suomesta laji löydettiin vasta vuonna 1991 ja siltä tunnetaan vain muutamia erillisiä esiintymispaikkoja. == Elinympäristö ja elintavat == Laji elää vaurioituneissa tai kuolleissa, paksukuorisissa haavoissa ja vaikuttaa suosivan aurinkoisilla paikoilla kasvavia, kookkaita puuyksilöitä. Lajia tavataan useammin pystyssä olevassa kuin kaatuneessa puussa. Kuoriaiset elävät runkojen yläosissa ja joskus paksuissa oksissa. Toukat elävät kuoren alla, usein siten että kuoren alla on aikaisemmin elänyt haapakaarnureita (suku Trypophloeus). Helpoin merkki lajin esiintymisestä ovat puun kuorella näkyvät lentoaukot. Vaikka haavansahajumi on tunnettu Suomesta vasta vähän aikaa, lajin hajanainen levinneisyys viittaa siihen että se on ollut aikaisemmin yleisempi. Lajin arvellaan kärsineen pahoin kookkaiden haapojen vähenemisestä ja se hyötynee sellaisten säilyttämiseen tähtäävistä metsänhoitotoimenpiteistä. Laji mainitaan Euroopan unionin luontodirektiivin toisessa liitteessä. Vuoden 2010 kansallisessa uhanalaisarvioinnissa se on luokiteltu vaarantuneeksi (VU).Esko Hyvärinen, Ilpo Mannerkoski, Tom Clayhills, Eero Helve, Seppo Karjalainen, Erkki Laurinharju, Petri Martikainen, Jaakko Mattila, Jyrki Muona, Mikko Pentinsaari, Pertti Rassi, Ilpo Rutanen, Juha Salokannel, Juha Siitonen & Hans Silfverberg 2010. Kovakuoriaiset. Julk.: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. s. 582 == Ravinto == Kuoriainen elää haavalla (Populus tremula). == Lähteet == == Aiheesta muualla == * Laji.fi: Haavansahajumi (Xyletinus tremulicola) * HS.fi 29.9.2008 Kansallispuistosta löytyi harvinaisia kovakuoriaisia * iNaturalist: Haavansahajumi (Xyletinus tremulicola) * Heimo Anobiidae, puunkaivajat, Ilpo Mannerkoski * Global Biodiversity Information Facility (GBIF): Xyletinus tremulicola Luokka:Erilaisruokaiset
Viitasammakonputki

Viitasammakonputki (Hydrocotyle vulgaris) on matala, suikertavavartinen ruohokasvi araliakasvien heimossa. Aiemmin se on sijoitettu sarjakukkaiskasveihin (Apiaceae). == Ulkonäkö == Viitasammakonputki on monivuotinen ja kasvaa 5–20 senttimetriä korkeaksi. Sen 10–50 cm pitkä varsi on suikertava ja sen nivelkohdista kasvaa juuria. Kilpimäiset lehdet ovat 1,5–4 cm leveät. Kukinto on lehtihangasta kasvavassa vanassa. Kukat ovat pienet, sijoittuvat kiehkuroihin ja väriltään ne ovat valkoisen punertavat. Jokaisella kukalla on oma tukilehti. Hedelmä on 2 millimetriä leveä, litteä, nystyinen, herttatyvinen sekä matala- ja ohutharjainen.Suuri Pohjolan kasvio 2005, 424. == Elinympäristö ja levinneisyys == Viitasammakonputkea tavataan Euroopassa yleisesti Pyreneiden niemimaalta Britteinsaarille, Puolaan, Unkariin ja Pohjois-Italiaan. Pohjoisimmillaan kasvi esiintyy Etelä-Ruotsissa ja -Norjassa, Virossa ja Islannissa. Satunnaisesti lajia tavataan Pohjois- Afrikan rannikolla ja Kaukasuksella. Uudessa-Seelannissa se on tulokas. == Elinympäristö == Viitasammakonputken kasvupaikkoja ovat erilaiset märät paikat kuten järven- ja joenrannat, ojat, purot, lätäköt, märät nummet ja dyynikosteikot. == Lähteet == * === Viitteet === == Aiheesta muualla == * Suomen Lajitietokeskus: Viitasammakonputki – Hydrocotyle vulgaris * ITIS: Hydrocotyle vulgaris Luokka:Araliakasvit
Robert Pollard

Robert Ellsworth Pollard Jr. (s. 31. lokakuuta 1957 Dayton) on yhdysvaltalainen rock-muusikko, laulaja ja lauluntekijä, joka toimi Guided by Voices -indierockyhtyeen keulahahmona vuoteen 2004 asti. Nykyään Pollard luo soolouraa. Pollard on tuottelias lauluntekijä. Vuonna 2006 Paste-lehti luokitteli hänet 78. suurimmaksi eläväksi lauluntekijäksi. Hänellä on yli 1 500 rekisteröityä kappaletta. Luokka:Yhdysvaltalaiset laulaja-lauluntekijät Luokka:Yhdysvaltalaiset rockmuusikot Luokka:Vuonna 1957 syntyneet Luokka:Elävät henkilöt
Japanin pankki

Japanin pankki () on Japanin keskuspankki. Se on vastuussa käteisen liikkeelle laskusta sekä jenin ja muiden raha-asioiden hallinnoimisesta. Sen asema määriteltiin kesäkuussa 1882 voimaan astuneessa laissa Japanin pankista. Toimintansa pankki aloitti saman vuoden lokakuussa. Japanin pankin toimintaa järjestettiin uudelleen uudessa vuonna 1942 säädetyssä laissa. Japanin pankin pääjohtajana toimii Masaaki Shirakawa. Pankin pääkonttori sijaitsee Nihonbashissa, Tokiossa. Vuonna 2018 Japanin pankki omisti Japanin bruttokansantuotteen verran velkakirjoja ja osakkeita.https://www.wsj.com/articles/bank-of-japans-bond-and-stock-holdings- top-100-of-gdp-1542086889 == Lähteet == == Aiheesta muualla == * Japanin pankki virallinen sivu Luokka: Japanilaiset pankit Luokka: Tokion rakennukset ja rakennelmat Luokka:Keskuspankit
Lammikki

Lammikki eli keltalammikki (Nymphoides peltata) on vedessä kasvava monivuotinen keltakukkainen raatekasvilaji. == Ulkonäkö == Lammikki on kelluvavartinen ja kasvaa 80–150 senttimetriä pitkäksi. Sen lehdet ovat herttamaiset, pitkäruotiset, 3–10 cm leveät ja alta punapilkkuiset. Lammikin kukan teriö on 3–4 cm leveä ja väriltään keltainen. Teriön sisäpinta on karvainen ja reuna ripsinen. Hedelmänä on suippo, munamainen kahden senttimetrin mittainen kota. Ulkonäöltään lammikki muistuttaa vähän kilpukkaa tai ulpukkaa. == Levinneisyys == Lammikki kasvaa alkuperäisenä Keski- Euroopassa ja Aasiassa. Se on Euroopassa levinnyt tulokaslajina pohjoisemmaksi, muun muassa Tanskaan, Etelä-Ruotsiin ja Etelä-Suomeen, missä se kasvaa runsasravinteisissa järvissä ja lammissa. === Havainnot Suomessa === Suomessa lammikki on vieraslaji, joka tavattiin ensimmäisen kerran luonnonvaraisena Kaarinan Littoistenjärvessä vuonna 2012. Esiintymä pyrittiin poistamaan välittömästi, koska laji on muualla luontaisen esiintymisalueensa ulkopuolella osoittautunut haitalliseksi vieraslajiksi. Hyvin menestyessään se voi muodostaa veden pinnalle tiheää kasvustoa, mikä aiheuttaa happikatoa ja veden laadun huononemista. Se voi myös syrjäyttää luontaisia kasvilajeja. Myöhemmin samana vuonna lammikkia löydettiin myös Aurajoesta Vanhalinnan yläpuolelta, Naantalin Luolalanjärvestä ja Maskusta. Vuonna 2013 lammikki levisi myös Haunisten altaan matalikoille Raisiossa. (vanhentunut linkki) == Lähteet == == Aiheesta muualla == * Kasviatlas 2022: Lammikin eli keltalammikin (Nymphoides peltata) levinneisyys Suomessa. * Pohjolan kasvien pauloissa: Nymphoides peltata – lammikki, keltalammikki * ITIS: Nymphoides peltata * United States Department of Agriculture (USDA): Nymphoides peltata * Flora of China: Nymphoides peltata Luokka:Raatekasvit
Kiss of the Dragon

Kiss of the Dragon (tv-esityksessä Kiss of the Dragon – Lohikäärmeen suudelma) on vuonna 2001 ensi-iltansa saanut toimintaelokuva. Elokuvan pääosia esittävät Jet Li, Bridget Fonda, Tchéky Karyo, Max Ryan, Ric Young, Burt Kwouk, Kentaro, Laurence Ashley ja Cyril Raffaelli. Elokuvan on ohjannut Chris Nahon. Elokuva oli taloudellisesti menestynyt ja aikoinaan kielletty Kiinassa. == Aiheesta muualla == * Luokka:Yhdysvaltalaiset toimintaelokuvat Luokka:Vuoden 2001 yhdysvaltalaiset elokuvat
Kiehkuravesirutto

Kiehkuravesirutto (Elodea nuttallii) on alun perin pohjoisamerikkalainen vesikasvi, joka muistuttaa paljon kanadanvesiruttoa (Elodea canadensis). Suomenkielistä nimeä kiehkuravesirutto on käytetty myös toisesta saman heimon lajista, vesipuuhkasta (Hydrilla verticillata). == Ulkonäkö == Kiehkuravesirutto on monivuotinen ja kasvaa 30–100 senttimetriä pitkäksi. Sen lehdet ovat 6–35 millimetriä pitkät ja 0,8–3,5 mm leveät. Lehdet ovat jäykkiä ja muodoltaan suippoja, kapean kolmiomaisesta tasasoukkaan. Lehden kärjen suippous on selvä eroavuus kanadanvesiruton pyöreäkärkiseen lehteen. Kukat ovat kuten kanadanvesirutolla, mutta verholehdet ovat hieman lyhyemmät. == Levinneisyys == Kiehkuravesirutto kasvaa alkuperäisenä Pohjois-Amerikassa, monissa Yhdysvaltojen osissa ja Kanadan eteläosassa.Flora of North America: Elodea nuttallii (levinneisyyskartta) Kanadanvesiruton tavoin laji on levittäytynyt Eurooppaan, myös kaikkiin Pohjoismaihin. Ennen lajin löytymistä Suomesta sen lähimmät kasvupaikat olivat Ruotsissa Perämeren rannikolla Norrbottenissa ja Tukholman lähellä Uplannissa. Ruotsissa kasvin ensimmäiset havainnot ovat vuodelta 1991. 2020-luvulla laji on ehtinyt levitä 18 eri eliömaakuntaan. Norjassa kasvia esiintyy useassa paikassa eteläisellä länsirannikolla.Artfakta: Smal vattenpest (Elodea nuttallii) Viitattu 1.10.2023.Artsdatabanken: Smal vasspest (Elodea nuttallii (Planch.) H.St.John) Viitattu 1.10.2023. === Levinneisyys Suomessa === Suomesta kiehkuravesirutto löydettiin ensimmäisen kerran vuonna 2021. Sitä tavattiin kolmesta eri paikasta Varsinais-Suomessa, Paimion Ankkalammesta, Paimion Valkojannummen sorakuoppalammesta ja lammesta Sydmon kylässä Paraisilla. Vuonna 2023 kasvia havaittiin neljännessä paikassa, Maskussa pienessä lammessa 8-tien vieressä.Yle: Suomessa uutta, haitallista vesiruttoa löytyi paimiolaisesta lammesta – kasvin epäillään olevan peräisin akvaariostaVieKas LIFE -projektin vieraslajihavainnot.Vieraslajiongelma laajenee: Kiehkuravesiruttoa ja aurinkoahventa havaittu lammessa Maskussa. Varsinais-Suomen ELY-keskus, 21.6.2023. Vuonna 2024 kasvia havaittiin Varsinais-Suomessa Marttilassa sijaitsevassa lammessa.Kiehkuravesiruttoa Palaisissa – ympäristönsuojelun tiedote 8.8.2024. Kosken Tl kunnan ympäristönsuojelun sähköinen ilmoitustaulu. == Lähteet == * * Den virtuella floran: Smal vattenpest (Elodea nuttallii) * Issakainen, J., Tolonen, J. & Lehtonen, S. Kiehkuravesirutto, Suomelle uusi vieraslaji. Lutukka 38: 1 (2022), s. 56–75. === Viitteet === == Aiheesta muualla == * Suomen Lajitietokeskus: Kiehkuravesirutto – Elodea nuttallii * ITIS: Elodea nuttallii * United States Department of Agriculture (USDA): Elodea nuttallii Luokka:Vesirutot
Andrew Meikle

Andrew Meikle (1719 East Linton, Itä-Lothian – 27. marraskuuta 1811) oli brittiläinen koneinsinööri, joka on saanut kunnian puimakoneen keksimisestä. Puimakonetta käytetään viljan jyvien irrottamiseen akanoista ja kasvin muista osista. Tätä keksintöä pidetään yhtenä avainkeksintönä Englannin maatalouden vallankumouksessa 1700-luvulla. Keksintö tehtiin vuonna 1786, vaikka joidenkin mukaan Meikle vain paransi aikaisempaa konetta. Meikle oli mekaanisesti lahjakasta sukua: hänen isänsä tunnettiin seulomakoneen keksijänä. Aikaisemmin (noin 1772) Andrew Meikle oli keksinyt tuulimyllyn jousitetut lapapurjeet, jotka korvasivat aikaisemman yksinkertaisen lapapurjeen. Tässä jousitettujen lapapurjeiden ratkaisussa purjeita tuulivoimalla säätävä suljinmekanismi oli ohjaustangolla kytketty jousiin. Myrskyssä jousitetut lapapurjeet antavat periksi ja estävät tuulimyllyn vahingoittumisen.Andrew Meikle, Undiscovered Scotland: The Ultimate Online Guide. Viitattu 12.6.2015. Meikle oli töissä myllynhoitajana Houstonin myllyllä Itä-Lintonissa, Itä-Lothianin hallintoalueella. Tilan omisti Rennien perhe, ja perheen poika John Rennie vanhempi oli usein auttamassa Meiklen verstaalla. Sittemmin monien siltojen ja kanavien rakentajana tunnetun John Rennien mukaan Meikle oli merkittävä innostaja hänen omassa uranvalinnassaan. ==Lähteet== ==Aiheesta muualla== *Gazetteer for Scotland sivu Andrew Meiklestä Luokka:Brittiläiset insinöörit Luokka:Maatalouskoneet Luokka:Skotlantilaiset henkilöt Luokka:Vuonna 1719 syntyneet Luokka:Vuonna 1811 kuolleet
Muistojen Bulevardi (kappale)

Muistojen Bulevardi on Börje Sundgrenin säveltämä sekä hänen ja Solja Tuulen (Sauvo Puhtila) sanoittama kappale. Sanoituksessa kertoja vaeltaa syysaikaan puistolehmusten reunustamalla Helsingin Bulevardilla ja muistelee onnellisempia aikoja läheisen ihmisen kanssa, kun kaupunki näyttäytyi rakkauden kehtona ja keväinen valo täytti sydämenkin. Tämä ranskalaistyyppinen laulu oli ehdolla Suomen edustajaksi Eurovision laulukilpailuun vuonna 1966. Laulusolisti oli Laila Kinnunen. Kappale julkaistiin samana vuonna Lailan singlellä Muistojen Bulevardi / "Näitkö sen?" (Scandia KS 629), jolla nimikappaleen kesto on 2:30. Säestyksestä huolehti Esko Linnavallin yhtye ja Linnavalli oli myös kappaleen sovittaja. Kappale julkaistiin albumilla Valoa ikkunassa (Helmi HLP 834) vasta vuonna 1986. Tätä ennen se oli ehtinyt ilmestyä vuonna 1983 Matti Salmisen albumilla Rantakoivun alla (Scandia SLP 695). Säestyksestä huolehti Jaakko Salon johtama studio-orkesteri ja sovituksen on tehnyt Raimo Henriksson. Vuonna 1990 kappale on päätynyt suomalaisen rautalankayhtye The Quietsin singlen Maroc 7 (Euros SIS 061) kääntöpuolelle. Kappaleen englanninkielinen nimi on "Boulevard of Memories". Tämän soitinesityksen sovituksesta vastaa esittävä yhtye. Vuonna 1991 ilmestyneellä albumilla Helsingin laulu kappaleen esittää Vesa-Matti Loiri säestäjänään Markku Johanssonin johtama UMO. Sovituksen on tehnyt Petri Juutilainen. Vuonna 2002 on ilmestynyt tribuuttialbumi Muistojen Bulevardi – Laila Kinnusen unohtumattomat laulut (AXR Edel), jolla kappaleen laulaa Marita Taavitsainen. Säestyksestä vastaa Vantaan viihdeorkesteri Markku Johanssonin johdolla. Kappaleesta on saanut nimensä YLE Radio 1:ssä lähetettävä musiikkiohjelma Muistojen bulevardi. == Lähteet == * Kappaleen tiedot Äänitetietokannassa fono.fi Viitattu 9.1.2012. Luokka:Laila Kinnusen kappaleet Luokka:Sauvo Puhtilan sanoittamat kappaleet Luokka:Vuoden 1966 kappaleet
Hartaita lauluja

Hartaita lauluja on suomalaisen Eino Grönin studioalbumi vuodelta 1977. ==Kappaleet== # # # # # # # # # # # # # == Lähteet == Luokka:Vuoden 1977 albumit Luokka:Eino Grönin albumit
Yerebatan Sarayı

Yerebatan Sarayı (”upotettu palatsi”) tai Yerebatan Sarnıcı (”upotettu vesisäiliö”) on maanalainen vesisäiliö Turkin Istanbulissa, Hagia Sofian vieressä. Vesisäiliön kattoa kannattelee 336 pylvästä, ja sinne mahtuu 80 000 kuutiometriä vettä. Nykyisin vesisäiliö on yksi Istanbulin suosituimmista nähtävyyksistä. Vesisäiliö rakennettiin Bysantin keisari Justinianus I:n valtakaudella vuonna 532. Vesi johdettiin säiliöön akvedukteja pitkin. Säiliön olemassaolo unohdettiin, mutta se löydettiin uudelleen vuonna 1545. Säiliö kunnostettiin vuonna 1985 ja avattiin yleisölle 1987. == Lähteet == == Aiheesta muualla == * Vesisäiliön internetsivut Luokka:Istanbulin rakennukset ja rakennelmat
Muistojen bulevardi (radio-ohjelma)

Muistojen bulevardi on Yle Radio 1:ssä 9. tammikuuta 2012 alkanut kevyen musiikin äänilevykonserttien sarja. Sen lähetysaika on arkisin kello 9.05–10.00 ja sunnuntaisin kello 11.00–12.00. Muistojen bulevardissa kuullaan viihdemusiikin klassikoiksi muodostuneita kappaleita ja myös harvinaisempia poimintoja menneiltä vuosikymmeniltä. Painopiste on 1930–1970-lukujen musiikissa. Ohjelma on saanut nimensä Laila Kinnusen kappaleesta ”Muistojen bulevardi”. Alkuvaiheessa ohjelmaa esitettiin maanantaista perjantaihin ja kunkin päivän äänilevyvalinnoista vastasi tietty Yleisradion musiikkitoimittaja. Vuoden 2014 alusta Muistojen bulevardi muuttui kuusipäiväiseksi siten, että lauantaisin kuultiin uusintoja. Vuonna 2015 ohjelma oli jonkin aikaa seitsenpäiväinen. Yleisön toivomuksesta sunnuntainen lähetys kuitenkin muutaman kuukauden jälkeen korvattiin sen paikalla aikaisemmin olleella ohjelmalla Musiikkia vanhasta Euroopasta. Vuoden 2024 alussa sunnuntainen lähetys palasi ohjelmistoon. Vuonna 2023 ohjelmaa toimittavat Kai Ulmanen (maanantaisin), Tuuli Saksala (tiistaisin), Jake Nyman (keskiviikkoisin), Susanna Vainiola (torstaisin), Tarja Närhi ja Pekka Laine (vuorotellen joka toinen perjantai) sekä Pasi Hiihtola (lauantaisin). Ohjelman tuottaja on Annina Aho. Aiempia tuottajia ovat olleet Tuuli Saarakkala, Elina Roms ja Pasi Hiihtola. Keväällä 2022 eräs ohjelmatoimisto markkinoi yli 50-vuotiaille suunnattua viihdemusiikkikonserttien sarjaansa nimellä "Muistojen bulevardi". Toimiston omistaja kiisti Helsingin Sanomille kuulleensa sennimisestä radio-ohjelmasta. Samoihin aikoihin pianisti Jouni Somero esiintyi tyttärensä kanssa samalla nimellä, Ilmajoen musiikkijuhlat järjesti samannimisen konsertin ja Yle itse järjesti Muistojen bulevardi -nimisiä konsertteja Helsingissä radio-ohjelman kymmenvuotisjuhlan kunniaksi.. == Lähteet == == Aiheesta muualla == * Ohjelman kotisivut yle.fi Luokka:Yle Radio 1:n ohjelmat
Muistojen bulevardi

Muistojen bulevardi voi viitata seuraaviin asioihin: * ”Muistojen Bulevardi”, Laila Kinnusen kappale * Muistojen Bulevardi – Laila Kinnusen unohtumattomat laulut, Eija Kantolan, Marita Taavitsaisen ja Saija Varjuksen albumi vuodelta 2002 * Muistojen bulevardi, YLE Radio 1:n musiikkiohjelma Luokka:Täsmennyssivut
Hetki muistoille

Hetki muistoille on suomalaisen Eino Grönin studioalbumi vuodelta 1974. ==Kappaleet== # # # # # # # # # # # # # == Lähteet == Luokka:Vuoden 1974 albumit Luokka:Eino Grönin albumit
Lännenkuntio

Lännenkuntio eli kuntio (Gratiola neglecta) on alun perin pohjoisamerikkalainen märkien paikkojen ruohokasvi. Se kuuluu ratamokasvien (Plantaginaceae) heimoon, mutta aiemmin se on luokiteltu naamakukkais- eli syyläjuurikasveihin (Scrophulariaceae). == Ulkonäkö == Lännenkuntio on yksivuotinen ja kasvaa 10–25 senttimetriä korkeaksi. Sen lehdet ovat varressa vastakkain, muodoltaan suikeat ja hammaslaitaiset. Kukat kasvavat yksittäin lehtihangoissa. Kukkien teriö on noin yhden senttimetrin pituinen, väriltään valkoinen ja punertavatäpläinen. Teriön alahuulessa on kolme ja ylähuulessa kaksi liuskaa. == Lännenkuntio Suomessa == Lännenkuntio on Suomessa vakiintunut, mutta harvinainen tulokas Uudellamaalla. Se kasvaa savisilla joenvarsilla ja savisissa ojissa veden rajassa. Sitä ei ole tavattu muissa Pohjoismaissa. == Lähteet == == Aiheesta muualla == * Kasviatlas 2020: Lännenkuntion (Gratiola neglecta) levinneisyys Suomessa. * ITIS: Gratiola neglecta * United States Department of Agriculture (USDA): Gratiola neglecta Luokka:Ratamokasvit
Run

Run tai RUN voi viitata: == Maantiede == * Run, Indonesian Bandasaariin kuuluva pieni saari == Tietokoneet == * RUN, 1980-luvun yhdysvaltalainen tietotekniikkalehti == Elokuva == * Run – juokse henkesi edestä, vuonna 1991 ensi-iltansa saanut yhdysvaltalainen jännityselokuva == Romaanit == * Run, kirjailijan Ann Patchett romaani * The Run, kirjailijan Stuart Woods romaani * Run, kirjailijan Eric Walters romaani * Run, romaani Fearless-kirjasarjaan kirjailijalta Francine Pascal == Musiikki == === Albumit === * Run, Awolnation-yhtyeen albumi vuodelta 2015 * Run, albumi japanilaiselta rockyhtyeeltä B'z * Run, albumi yhtyeeltä Nine Mile, tai sen nimikappale * Run (Remixes), Awolnation-yhtyeen remix-albumi === Kappaleet === * "Run", Amy Macdonaldin kappale * "Run", Cogin kappale * "Run", George Straitin kappale * "Run", Lighthouse Familyn kappale * "Run", Red Flagin kappale * "Run", Snow Patrolin kappale, levyttänyt myös Leona Lewis * "Run (I'm a Natural Disaster)", kappale Gnarls Barkleylta * "Run", kappale yhtyeen Air albumilta Talkie Walkie * "Run", kappale yhtyeeltä Broadcast 2000 * "Run", kappale artistin Cappadonna albumilta The Pillage * "Run", kappale yhtyeen Collective Soul albumilta Dosage * "Run", kappale yhtyeen Disturbed albumilta Indestructible * "Run", kappale yhtyeen Epik High albumilta Epilogue * "Run", kappale yhtyeen Ghostface Killahin albumilta The Pretty Toney Album * "Run", kappale yhtyeen Grinspoon albumilta Six to Midnight * "Run", kappale yhtyeen The Knux albumilta Eraser * "Run", kappale yhtyeen Kutless albumilta Kutless * "Run", kappale yhtyeen New Order albumilta Technique * "Run", kappale yhtyeen Pink Floyd albumilta The Dark Side of the Moon * "Run", kappale artistilta Rex Goudie * "Run", kappale artistilta Sandie Shaw * "Run", kappale Shihadin albumilta Pacifier * "Run", kappale yhtyeen Shinhwa albumilta Volume 9 * "Run", kappale yhtyeen Supergrass albumilta Life on Other Planets * "Run", kappale artistilta Tony Jay (Shere Khan) videopelistä The Jungle Book Groove Party * "Run", kappale yhtyeen Vampire Weekend albumilta Contra === Muuta === * Run (räppäri), Joseph Simmons, hip-hop-yhtyeestä Run–D.M.C.
Kauneimmat valssit (Eino Grön)

Kauneimmat valssit on suomalaisen Eino Grönin kokoelma-albumi vuodelta 1980. == Kappaleet == # # # # # # # # # # # # # # == Lähteet == Luokka:Vuoden 1980 kokoelma-albumit Luokka:Eino Grönin kokoelma-albumit
Black Mountains (Pohjois-Carolina)

Black Mountains on Blue Ridge Mountainsiin kuuluva, noin 24 kilometriä pitkä ja hevosenkengän muotoinen vuorijono, joka sijaitsee Pohjois-Carolinan osavaltiossa Yhdysvaltojen itäosissa. Sen eteläisin huippu Mount Mitchell (2 037 m) on korkein kohta Mississippijoen itäpuolisessa osassa Yhdysvaltoja ja sen pohjoisin huippu sijaitsee lähellä Boonen kuntaa. Idässä sitä reunustaa suuri jyrkänne () ja lännessä Unaka Mountainsin vuorijono. Nimensä Black Mountains on saanut huippujaan peittävistä tummista pihtametsistä. Alueella on muitakin samannimisiä vuoria, mikä aiheuttaa joskus sekaannusta. Black Mountainsiin kuuluu useita yli 1 800 korkeuteen yltäviä huippuja, ja se onkin jylhin ja korkein vuoriryhmä Blue Ridge Mountainsin vuoristossa. Korkeimpia huippuja ovat: * Mount Mitchell (2 037 m) * Mount Craig (2 026 m) * Cattail Peak (2 012 m) * Balsam Cone (2 012 m) * Big Tom (1 999 m) * Clingmans Peak (1 987 m) * Mount Gibbes (1 987 m) * Potato Hill (1 974 m) * Potato Knob (1 951 m) * Mount Hallback (1 929 m) * Celo Knob (1 928 m) * Blackstock Knob (1 926 m) * Winter Star Mountain (1 891 m) * Horse Rock (1 890 m) * Gibbs Mountain (1 890 m) * Deer Mountain (1 853 m) * Patton Knob (1 841 m) Maaston suuret korkeuserot vaikuttavat monin tavoin Black Mountainsin luonnonoloihin. Ilman lämpötila laskee noin puoli astetta jokaista noustua 100 metriä kohden, minkä vuoksi Mount Mitchellin ja Grandfather Mountainin huipulla menestyy boreaalinen kasvillisuus ja ilmasto muistuttaa enemmän Uutta-Englantia tai Kanadaa kuin Pohjois-Carolinaa. Vuorten länsirinteet saavat huomattavasti enemmän sateita kuin kuivat itärinteet. Mount Mitchellin sademäärä on yli 2000 millimetriä vuodessa – kaksi kertaa enemmän kuin Ashevillen kaupungissa vain 40 kilometriä etelämpänä. Yhdysvaltojen itäosia halkova vedenjakaja () jakaa Black Mountainsilta alkunsa saavat joet itäisiin ja läntisiin. Itäisiä, Atlantiin virtaavia jokia ovat esimerkiksi Linville, Yadkin, Johns ja Catawba ja länteen virtaavia jokia puolestaan New River, North Toe, South Toe, Cane ja Nolichucky. Jyrkempien vuorenrinteiden vuoksi joet ovat vuolaampia idässä kuin lännessä. Black Mountainsissa sijaitsee Yhdysvaltojen itäosien korkeimman huipun lisäksi Unescon biosfäärialue, Yhdysvaltojen itäosien ensimmäinen kansallismetsä, Pohjois-Carolinan ensimmäinen osavaltiopuisto sekä erämaa- alue, joka on säilynyt koskemattona cherokeeintiaanien ajoista lähtien. Alueen kallioperässä on runsaasti mineraaleja ja jalokiviä, minkä vuoksi kaivostoiminnalla on ollut pitkään suuri merkitys sen taloudelle. == Lähteet == == Aiheesta muualla == Luokka:Yhdysvaltain vuoristot Luokka:Pohjois- Carolinan maantiede
Eino Grön mestareiden seurassa

Eino Grön mestareiden seurassa on suomalaisen Eino Grönin studioalbumi vuodelta 1977. ==Kappaleet== # # # # # # # # # # # # == Lähteet == Luokka:Vuoden 1977 albumit Luokka:Eino Grönin albumit
Eino Grön laulaa suomalaisia tangoja

Eino Grön laulaa suomalaisia tangoja on suomalaisen Eino Grönin studioalbumi vuodelta 1973. ==Kappaleet== # # # # # # # # # # # # == Lähteet == Luokka:Vuoden 1973 albumit Luokka:Eino Grönin albumit
Vaskivita

Vaskivita (Potamogeton × angustifolius) on vesikasvi lapavitojen (Potamogeton) suvussa. Se on heinävidan (Potamogeton gramineus) ja välkevidan (Potamogeton lucens) risteymä. Vaskividan kelluslehdet ovat läpikuultavia, jos niitä on. Uposlehdet ovat pienempiä ja käyrempiä välkevidan lehtiin verrattuna. Uposlehdissä on tuskin lainkaan ruotia ja niiden otakärki on lyhyt. Vaskivita on usein hedelmällinen. == Vaskivita Suomessa == Suomessa vaskivita on harvinainen. Sitä on löydetty hajallaan olevista paikoista Ahvenanmaalta, Etelä-, Keski- ja Pohjois-Suomesta. Vaskivita kasvaa välkevidan levinneisyysalueella ja joskus myös sen ulkopuolella. == Lähteet == == Aiheesta muualla == * World Checklist of Selected Plant Families: Royal Botanic Gardens, Kew Potamogeton × angustifolius Luokka:Vidat Luokka:Risteymät
Arrival

Arrival tai The Arrival voi tarkoittaa seuraavia: * Hyytävät hetket (), vuonna 1996 julkaistu tieteiselokuva, pääosassa Charlie Sheen * "The Arrival", sanaton graafinen romaani kirjailijalta Shaun Tan * Arrival, Denis Villeneuven ohjaama elokuva vuodelta 2016. ;Musiikissa: * Arrival, Abban albumi vuodelta 1976 ** "Arrival", kappale Abban albumilta, levyttänyt myös Mike Oldfield * Arrival, Cymanden albumi vuodelta 1981 * Arrival, Journeyn albumi vuodelta 2000 * Arrival, Jordan Rudessin albumi vuodelta 1988 * Arrival'', Rosie Gainesin albumi vuodelta 1997 * The Arrival, Bliss n Eso -yhtyeen EP-levy vuodelta 2000 * The Arrival'', Dampfin albumi vuodelta 2022 * The Arrival, Hypocrisyn albumi vuodelta 2004 * The Arrival, Magic Kingdomin albumi vuodelta 1999
Halbe Zijlstra

thumb|right|Halbe Zijlstra Halbe Zijlstra (s. 21. tammikuuta 1969 Oosterwolde, Friesland) on alankomaalainen Vapauden ja demokratian kansanpuolueen (VVD) poliitikko. Hän asuu Utrechtissa. Hän opiskeli markkinointia (valmistunut 1994) ja sosiologiaa (tohtorinarvo 1996). Zijlstra pääsi Alankomaiden edustajainhuoneeseen vuonna 2006, ja vuonna 2010 hänestä tuli Rutten hallituksen Alankomaiden opetus-, kulttuuri- ja tiedeministeriön valtiosihteeri.VVD - Halbe Zijlstra == Lähteet == == Aiheesta muualla == Luokka:Alankomaiden ministerit‎ Luokka:Vuonna 1969 syntyneet Luokka:Elävät henkilöt Luokka:Ulkoministerit
Heksadekaani

Heksadekaani eli n-heksadekaani eli setaani (C16H34) on 16-hiilinen suoraketjuinen alkaani. Se on huoneenlämmössä (20 °C) olomuodoltaan väritön, veteen liukenematon neste. Yhdiste liukenee asetoniin ja etanoliin. Heksadekaanin rakennekaava on CH3(CH2)14CH3, moolimassa 226,44 g/mol, sulamispiste 18 °C, kiehumispiste 287 °C, tiheys 0,773 g/cm3, leimahduspiste 135 °C, itsesyttymislämpötila 205 °C, taitekerroin 1,434 ja CAS-numero 544-76-3. Polttoaineen syttymisherkkyyttä ilmaisevana lukuna käytetään setaanilukua. Helposti syttyvän heksadekaanin setaaniluku on 100 ja vaikeasti syttyvän 1-metyylinaftaleenin setaaniluku on 0. Heksadekaania esiintyy useissa kasveissa, niiden tuoksuissa ja semiokemikaalina eliöiden viestinnässä. Suoraketjuiset alkaanit C15 C16 C17 Pentadekaani Heksadekaani Heptadekaani == Lähteet == == Aiheesta muualla == *Käyttöturvallisuustiedote: N-heksadekaani (pdf) *PubChem: n-hexadecane *ChemBlink: Hexadecane *Human Metabolome Database (HMDB): Hexadecane *Dr. Duke's Phytochemical and Ethnobotanical Databases: Hexadecane *Pherobase: Floral Compound - 16Hy *Pherobase: Semiochemical - 16Hy Luokka:Alkaanit
Wik Jongsma

Wik Jongsma (4. huhtikuuta 1943 Amsterdam – 7. marraskuuta 2008 Haag) oli alankomaalainen näyttelijä. Hän esiintyi televisiossa esimerkiksi saippuaoopperassa Goede tijden, slechte tijden, jossa hänet nähtiin Govert Harmsenin roolissa 82:ssa jaksossa vuosina 1991–2005. Jongsmalla oli lisäksi roolit elokuvissa The Little Ark (1972) ja An Bloem (1983). Hän kuoli 65-vuotiaana pitkään eturauhassyöpää sairastettuaan. == Aiheesta muualla == * Luokka:Alankomaalaiset näyttelijät Luokka:Vuonna 1943 syntyneet Luokka:Vuonna 2008 kuolleet
Varvasheinä

Varvasheinä eli mattovarvasheinäKurtto, A., Lampinen, R., Piirainen, M. & Uotila, P. 2019: Checklist of the vascular plants of Finland. Suomen putkilokasvien luettelo. — Norrlinia 34: 1–206. (s. 44.) eli sormiheinä (Cynodon dactylon) on alkuperältään eteläeurooppalainen monivuotinen heinälaji. Nurmikasvina siitä on käytetty myös nimeä bermudaruoho.Maa- ja metsätalousministeriön asetus 46/05. (pdf) Varvasheinä muodostaa rönsyileviä kasvustoja. Se kasvaa 5–20 senttimetriä korkeaksi. Varvasheinän korsi on koheneva. Lehdet ovat 2–4 millimetriä leveät, litteät ja harmaanvihertävät. Kukinto on kerrannaistähkä, jossa on 3–6 sormimaista, 2–5 cm pitkää tähkää. Yksikukkaiset tähkylät ovat tähkässä kahdessa rivissä. == Lähteet == == Aiheesta muualla == * Suomen Lajitietokeskus: Varvasheinä (mattovarvasheinä) – Cynodon dactylon Luokka:Heinäkasvit
Romeo Crennel

Romeo Crennel (s. 18. kesäkuuta 1947) on yhdysvaltalainen amerikkalaisen jalkapallon valmentaja. Vuosien 2005-2008 välillä Crennel toimi Cleveland Brownsin ja vuosien 2011–2012 Kansas City Chiefsin päävalmentajana.Romeo Crennel Pro Football Reference Aiemmin hän on toiminut puolustuksen koordinaattorina ja apuvalmentajana useissa NFL-seuroissa. Crennel on voittanut apuvalmentajana ja koordinaattorina viisi Super Bowlia, kaksi New York Giantsissa ja kolme New England Patriotsissa. Crennelin päävalmentajakausi Clevelandissa ei ollut menestyksekäs, sillä tuloksena oli 24 voittoa ja 40 tappiota ilman pääsyä pudotuspeleihin.http://www.kcchiefs.com/team/coaches/romeo- crennel/95b788d7-e880-4d99-9a10-b86134d0413d Kansas City nosti Crennelin puolustuksen koordinaattorin paikalta päävalmentajaksi kesken kauden 2011, kun Todd Haley sai potkut.http://www.cbc.ca/sports/football/nfl/story/2012/01/09/sp-nfl-chiefs- hire-crennel.html Myöskään Chiefsin peräsimessä ei tullut menestystä, lopputuloksena 4 voittoa ja 15 tappiota.Romeo Crennel fired as coach of Kansas City ChiefsNFL.com 31.12.2012. Viitattu 2.1.2013. Crennell joutui Kansas Cityssä traagisten tapahtumien keskelle, kun joukkueen tukimies Jovan Belcher ampui itsensä Crennelin ja toimitusjohtaja Scott Piolin silmien edessä.Crennell sai tapahtuman jälkeen paljon myötätuntoa ja hänen julkista esiintymistään tragedian jälkeen kiiteltiin.Crennel Says He Tried in Vain to Talk Belcher Out of Suicide New York Times 3.12.2012. Viitattu 2.1.2013. == Lähteet == Luokka:Yhdysvaltalaiset amerikkalaisen jalkapallon valmentajat Luokka:Vuonna 1947 syntyneet Luokka:Elävät henkilöt
Jorma Heinonen

Jorma Heinonen (18. heinäkuuta 1962 Turku – huhtikuussa 1996 Pori) oli suomalainen jalkapalloilija. Hänen seurojaan pääsarjatasolla olivat PPT, OTP, FC Jazz ja TPV.Veikkausliigan tilastot Heinonen aloitti uransa Salon Vilppaassa, josta vaihtoi vuonna 1982 Salon Palloilijoihin."Juha Halonen äänestäjien mielestä SalPan kaikkien aikojen pelaaja" Salon Palloilijat Kaudeksi 1984 Heinonen siirtyi SM-sarjassa pelanneeseen Porin Pallo- Tovereihin. Viiden PPT-vuoden jälkeen hän siirtyi Oulun Työväen Palloilijoihin porilaisseuran pudottua pääsarjasta. Oulussa Heinonen viihtyi kuitenkin vain yhden kesän ja palasi PPT:n riveihin I divisioonaan seuraavana vuonna. Oulun vuoden aikana Heinosen alkoholiongelma alkoi saada yliotteen miehestä ja sen myötä siviilielämässä tuli muitakin ongelmia. Siitä huolimatta Heinonen oli kaudella 1989 OTP:n paras ja koko SM-sarjan kolmanneksi paras maalintekijä. Lopullisen niitin Heinosen OTP-uralle löi tämän saapuminen kauden viimeiseen otteluun tukevasti päihtyneenä. Heinonen tunnettiin erittäin lahjakkaana ja taitavana pelaajana. Hänen asenteensa harjoittelua ja kurinalaista huippu- urheilua kohtaan ei kuitenkaan aina vastannut valmennusjohdon asettamia vaatimuksia. Tämä johti lopulta Heinosen erottamiseen FC Jazzin joukkueesta kesken kauden 1992. Hän pelasi sen jälkeen kaudella 1993 vielä kaksi ottelua Veikkausliigassa Tampereen Pallo-Veikoissa. Heinonen menehtyi poliisin putkaan pääsiäisenä 1996, vain 33-vuotiaana. ==Lähteet== ==Aiheesta muualla== *Jorma Heinosen kuvia Juha Tammisen kuva-arkistossa Luokka:Suomalaiset jalkapalloilijat Luokka:Vuonna 1962 syntyneet Luokka:Vuonna 1996 kuolleet
Dangerous Ways

Dangerous Ways: Selected Mysteries on vuonna 2011 ilmestynyt yhteislaitos Jack Vancen kolmesta rikos- ja jännitysromaanista: The Man In the Cage (1960, käsikirjoitusversio kirjoitettu 1958), The Deadly Isles (1969, kirjoitettu 1966) ja Bad Ronald (1973, kirjoitettu 1955). Kokoelman ovat toimittaneet Terry Dowling ja Jonathan Strahan. == Lähteet == == Aiheesta muualla == * Richard A. Lupoff: Dangerous Ways. The SF Site 2011. * Richard Dansky: Dangerous Ways . 23.4.2011. Luokka:Yhdysvaltalaiset rikosromaanit Luokka:Vuoden 2011 kirjat
Valkokurkkupöllönen

Valkokurkkupöllönen (Megascops albogularis aiemmin Otus albogularis) on pöllöihin kuuluva lintulaji. Sitä tavataan Andeilla Boliviasta Perun, Ecuadorin ja Kolumbian kautta Venezuelaan ulottuvalla alueella. Se on pöllösten suvun suurin lintu: sen pituus on 26 cm ja paino 185 grammaaBirdlife.org 10.1.2012. Lajin elinpiiriä ovat subtrooppiset ja trooppiset kosteat vuoristometsät ja kuivat pensaikot. ==Alalajit== Valkokurkkupöllösellä on viisi alalajia: * Megascops albogularis albogularis (Cassin, 1849) * Megascops albogularis macabrum (Bonaparte, 1850) * Megascops albogularis meridensis (Chapman, 1923) * Megascops albogularis obscurus (Phelps & W. H. Phelps Jr, 1953) * Megascops albogularis remotus (Bond & Meyer de Schauensee, 1941) ==Lähteet== ==Aiheesta muualla== *Owlpages.com Luokka:Kirkupöllöset
Ferizaj

Ferizaj (, ) on kaupunki ja kunta eteläisessä Kosovossa. Kaupunki sijaitsee noin 40 kilometriä etelään pääkaupungista Pristinasta. Kunta koostuu kaupungin lisäksi 45 sitä ympäröivästä maalaiskylästä. Asukkaita Ferizaj`ssa oli vuoden 2020 arvion mukaan noin 106 000\. Se on Kosovon kolmanneksi suurin kunta Pristinan ja Prizrenin jälkeen. Ferizaj oli pieni kylä aina vuoteen 1873 saakka, jolloin valmistui kaupungin läpi kulkeva Belgrad-Thessaloniki- rautatie. Kaupungin tunnetuimmat nähtävyydet ovat vierekkäin sijaitsevat Mulla Veselin moskeija ja Serbian kuninkaan Stefan Uroš V:n mukaan nimetty kirkko. Jalkapallojoukkue FK Ferizaj pelaa maan pääsarjassa Kosovon superliigassa. == Lähteet == == Aiheesta muualla == Luokka:Kosovon kaupungit Luokka:Kosovon kunnat
Italialaisia rakkauslauluja

Italialaisia rakkauslauluja on suomalaisen Markus Allanin studioalbumi vuodelta 1977. ==Kappaleet== # # # # # # # # # # # # ==Lähteet== Luokka:Vuoden 1977 albumit Luokka:Markus Allanin albumit
Markus Allanin parhaita

Markus Allanin parhaita on suomalaisen Markus Allanin studioalbumi vuodelta 1978. ==Kappaleet== * Poika varjoiselta kujalta * Lazzarella * Koditon kulkijapoika * Niin herkässä on kyyneleet * Pihapihlaja * Yö pustalla * Sua moiti en * Romantica * Liian nuori * Illalla illalla * Marina * Rantamökissä * Keinumuisto * Kertokaa se hänelle Luokka:Vuoden 1978 albumit Luokka:Markus Allanin albumit
Muistelen Olaa

Muistelen Olaa on suomalaisen Markus Allanin studioalbumi vuodelta 1975. Nimi Ola viittaa muutamia vuosia aiemmin kuolleeseen tangolaulaja Olavi Virtaan. == Kappaleet == # # # # # # # # # # # # ==Lähteet== Luokka:Vuoden 1975 albumit Luokka:Markus Allanin albumit
Muistot kauneimmat jää

Muistot kauneimmat jää on suomalaisen Markus Allanin studioalbumi vuodelta 1990. ==Kappaleet== # # # # # # # # # # # # ==Lähteet== Luokka:Vuoden 1990 albumit Luokka:Markus Allanin albumit
Niin herkässä on kyyneleet

Niin herkässä on kyyneleet on suomalaisen Markus Allanin studioalbumi vuodelta 1975. ==Kappaleet== # # # # # # # # # # # # ==Lähteet== Luokka:Vuoden 1975 albumit Luokka:Markus Allanin albumit
845 Naval Air Squadron

845 Naval Air Squadron (NAS) on Kuninkaallisen laivaston ilmavoimien RNAS Yeoviltoniin Somersetiin sijoitettu lentolaivue, jonka kalustona ovat Westland Sea King HC.4 -helikopterit. Laivueen tehtävänä on tarjota joukkojen ja materiaalin kuljetuksia merijalkaväen 3. kommandoprikaatille. ==Historia== Laivueen henkilöstö koottiin ensimmäisen kerran 1. tammikuuta 1943 Lee-on-the- Solentissa, josta se nousi 19. tammikuuta HMT Queen Elizabetille kuljetettavaksi Yhdysvaltoihin. Henkilöstö purettiin viikkoa myöhemmin New Yorkissa Astbury Parkin siirtoleirille. He saapuivat 29. tammikuuta Quonset Pointiin, jossa laivue virallisesti perustettiin 1. helmikuuta torpedopommitustiedustelulaivueena kahdellatoista Grumman Avenger I:llä varustettuna. Koulutuksen jälkeen laivue siirtyi kesäkuussa HMS Chaserille siirrettäväksi Britteinsaarille. Matkan aikana laivue lensi sukellusveneentorjuntalentoja ja suojasi siten saattuetta. Laivue purettiin heinäkuussa Hatstonissa ja sen vahvuus pienennettiin yhdeksään koneeseen syyskuussa, mutta jo marraskuussa vahvuus palautettiin kahteentoista. Laivue siirrettiin tammikuussa 1944 Machrihanishiin, jossa se liitettiin HMS Victoriousin 31. laivaston torpedopommittajalennostoon. Siirto kuitenkin peruuntui, ja neljä 1832 laivueen Wildcattia liitettiin laivueeseen 18. helmikuuta Eglintonissa. Pian tämän jälkeen laivue siirrettiin HMS Athelingille, HMS Engadinelle ja SS Strathnaverille, joiden mukana laivue saapui huhtikuussa Ceylonille. Perille saavuttuaan hävittäjälentue lakkautettiin ja Wildcatit siirrettiin 890 laivueelle. Toukokuussa 1944 laivue liitettiin HMS Illustriousille, jonka kannelta se osallistui Jaavalla Surabayan öljynjalostamojen ja satamien syöksypommituksiin. Heinäkuussa laivue siirtyi kolmeksi kuukaudeksi HMS Ameerille Intian valtamerelle sukellusvenepartioon, joka päättyi tuloksettomana. Laivueeseen liitettiin neljän Wildcat V:n muodostama lentue uudelleen 16. elokuuta, mutta laivueen Avenger-vahvuus laskettiin lokakuussa kahdeksaan. Helmikuussa 1945 Wildcat- lentue lakkautettiin. Laivue oli mukana Falklandin sotatoimissa osana 3. kommandoprikaatia. ==Lähteet== * * * * * * * Luokka:Fleet Air Arm Luokka:Yhdistyneen kuningaskunnan sotilasyksiköt Falklandin sodassa
Poika varjoisalta kujalta

Poika varjoisalta kujalta on suomalaisen Markus Allanin studioalbumi vuodelta 1974. ==Kappaleet== # # # # # # # # # # # # ==Lähteet== Luokka:Vuoden 1974 albumit Luokka:Markus Allanin albumit
Philosophie Magazin

Philosophie Magazin on saksalainen aikakausjulkaisu, jonka aihepiiriä ovat filosofiset, yhteiskunnalliset, poliittiset ja elämismaailmaan liittyvät teemat. Lehden päätoimittaja on filosofi, toimittaja ja kirjailija Svenja Flaßpöhler. Lehden on perustanut Fabrice Gerschel, joka julkaisee ranskalaista kuukausijulkaisua Philosophie Magazine.Philomag.com. Saksalaisella sisarlehdellä on oma toimitus, joka sijaitsee Berliinissä ja jota julkaisee Philomagazin Verlag. Lehden ensimmäinen numero ilmestyi 16. marraskuuta 2011, ja sen painos oli 100 000 kappalettaKress.de . . Lehden tavoitteena on välittää filosofista ajattelua myös yliopistojen ammattipiirien ulkopuolelle, suurelle yleisölle,Becker, Leena: Filosofia antaa apua arkeen. Helsingin Sanomat 10.1.2012, s. C 1. ja herättää keskustelua. Lehti julkaisee haastattelujen, henkilökuvien ja reportaasien ohella joka numerossa yhden keskeisen filosofisen ajattelijan esittelyn. Ensimmäisessä numerossa Julian Assange ja Peter Singer keskustelevat siitä, miten maailman voitaisiin pelastaa. Muita aiheita ovat esimerkiksi Aristoteleen draamateorian ajankohtaisuus ja lasten saanti tai hankkiminen nykyaikana. Lehden ensimmäinen päätoimittaja oli filosofi Wolfram Eilenberger ja apulaispäätoimittaja Svenja Flaßpöhler. Kun saksalaislehdet arvioivat uutta lehteä, kysyttiin mitä filosofiasta jää käteen, kun se näin liudennetaan. Arvioissa edellytettiin lehdeltä enemmän rohkeutta, jotta se poikkeaisi muiden lehtien kulttuurisivuista. == Lähteet== == Aiheesta muualla == * Philosophie Magazin, kotisivu. * Ranskalaisen sisarjulkaisun kotisivu. * Artikkeli Die Weltissa. Luokka:Filosofiset julkaisut Luokka:Saksalaiset aikakauslehdet